स्पेशल ट्रेनों के बाद अब मेल, एक्सप्रेस ट्रेनों का भी संचालन होगा शुरू, वेटिंग टिकटों की होगी बुकिंग – ऊँ टाइम्स OM TIMES
स्पेशल ट्रेनों के बाद अब मेल, एक्सप्रेस ट्रेनों का भी संचालन होगा शुरू, वेटिंग टिकटों की होगी बुकिंग
नई दिल्ली (ऊँ टाइम्स) भारतीय रेलवे ने अब एक और बड़ा ऐलान करते हुए सर्कुलर 8 किया है। राजधानी स्पेशल चलाने के बाद अब रेलवे देश भर में मेल एक्सप्रेस स्पेशल ट्रेन भी चलाने की तैयारी में है। रेल मंत्रालय ने इसके लिए बकायदा आज एक सर्कुलर निकाल दिया। इन गाड़ियों में वेटिंग टिकट की भी बुकिंग होगी, लेकिन तत्काल या प्रीमियम तत्काल टिकट नहीं होगा। यह ट्रेन आगामी 22 मई से चलेंगी जबकि इनमें आगामी 15 मई से बुकिंग शुरू होगी। इनमें आईआरसीटीसी की वेबसाइट के जरिए ही बुकिंग होगी।
ट्रेन में फर्स्ट एसी या एक्सिक्युटिव क्लास के वेटिंग में 20 टिकट बुक किए जाएंगे, एसी सेंकड क्लास में 50 सीटें और एसी थर्ड क्लास में 100 सीटें वेटिंग लिस्ट में होंगी। स्लीपर क्लास में वेटिंग लिस्ट में 200 टिकट बुक किए जाएंगे। टिकटों की बुकिंग आगामी 15 मई से शुरू हो जाएगी, जबकि ट्रेन 22 मई से चलेंगी। किस मार्ग पर ट्रेन चलेगी इसकी घोषणा बाद में की जाएगी।
अब इन ट्रेनों की टिकट बुकिंग भी होगा सिर्फ आईआरसीटीसी से- रेल मंत्रालय की अोर से बताया गया कि श्रमिक और राजधानी स्पेशल की तर्ज पर अब मेल एक्सप्रेस स्पेशल ट्रेन भी चलाई जाएंगी। इनमें शताब्दी स्पेशल और इंटर सिटी स्पेशल भी शामिल हो सकती है। इन गाड़ियों में तत्काल और प्रीमियम तत्काल टिकट की व्यवस्था नहीं होगी, लेकिन वेटिंग लिस्ट बनाया जाएगा। हालांकि इनमें आरएसी का टिकट नहीं बुक किया जाएगा। ध्यान रहे कि श्रमिक और राजधानी स्पेशल में सिर्फ कन्फर्म टिकटों की ही बुकिंग हो रही है। इन ट्रेनों की टिकट की बुकिंग भी आईआरसीटीसी की वेबसाइट से ही होगी।
आप को बता दें कि लॉकडाउन में फंसे प्रवासी मजदूरों को उनके गृह राज्य में पहुंचाने के लिए 1 मई से सरकार ने श्रमिक स्पेशल ट्रेनों का परिचालन शुरू किया। इसी की अगली कड़ी में रेलवे की तरफ से देश के 15 गंतव्यों के लिए स्पेशल पैसेंजर ट्रेनों का परिचालन किया जा रहा है।
लेखक OM TIMES News Paper Indiaपर प्रकाशित किया गया मई 14, 2020 मई 14, 2020
पिछला पिछला पोस्ट: एक अरब डॉलर का कर्ज ब्रिक्स बैंक ने दिया भारत को, कोरोना से लड़ने में मिलेगी मदद
आगे अगला पोस्ट: उधार के नाम पर गुण्डा टैक्स माँगने आया था नीलमणि दूवे, न मिलने पर ऊँ टाइम्स के सम्पादक को दिया धमकी